dh-unibe/image-text_koenigsfelden-charters-post-1500 huggingface dataset:
Allen, die disen brief sehent oder hoͤrent, ✳ kùnd ich, ✳ Elsbethe von Uͦtzingen, fùrweserin
dˀ erwirdigen vrowen, vron Elsbethen, von gottes gnaden dˀ eptischin Zùrich, das fùr
mich kam hˀ Ruͦdolf dˀ Jungˀ Mùlnˀ, rittˀ, von Zùrich, ✳ un̄ mit minˀ hant, ✳ willen un̄ gunst
ufgab frilich un̄ ledeklich sinù eigen guͦter, so er hattte ze Hêntzchinkon, ze Vilmêringen,
ze Halwilˀ un̄ ze Hilfinkon, dù emals waren ✳ Wernhers von Vilmêringen, ✳ den erberen
un̄ geischlichen vrowen dˀ ✳ ✳ eptischennen un̄ dem convent des klosters ze Kùngesvelt,
Sant Claren ordins, in Kostentzˀ bistum, ✳ un̄ bindet sich un̄ sin erben dˀ zuͦ, ✳ dˀ vorseitē
guͦtern wern ze sinne fùr recht eigen dˀ vorgenanden erberen un̄ geischlichen vrowen, ✳
der ✳ ✳ êptischen un̄ des conventes des klostˀs ze Kùngsvelt, ✳ nach rechte ✳ an allen stetten ✳
un̄ gerichten, ✳ geischlichen un̄ weltlichen, ✳ swa sis bedurfen, ✳ un̄ da er ez dur recht sol tuͦn. ✳
un̄ vergicht oͧch offenlich an disem briefe, das er emphangen hat ze koͧfes wêgen ✳ von den
vorschriben erberen un̄ geischlichen vrowen, dˀ eptischen un̄ dem convent von Kùngsvelt, ✳
hundert un̄ vier und zweintzich march guͦtes silbers gengˀ Zùrich gewicht, ✳ die
ime un̄ sinen kinden ze guͦten statten worden sint. ✳ un̄ ist dirre koͧf beschehen unschêdelich ✳
fron Annen, ✳ Wernhˀs sêligen wirtin von Vilmeringen, ✳ an dem lipgedinge, so sie hatte an
den vorgenanden guͦtern. ✳ un̄ das dis war si ✳ un̄ veste belibe, ✳ un̄ dur hˀn Ruͦdolfs bêtte, ✳
des vorseiten Mùlnˀs, so gib ich disen brief besigelt den vorschriben erberen un̄ geischlichen vrowen, der eptischen un̄ dem convent ze Kùngsvelt, ✳ mit ûnsˀ vrowen dˀ vorseiten
êptischen ingesigel ze einem waren urkùnde offenlich. ✳ dis geschach ze Zùrich an dem
nachsten fritag nach sant Regelen tult, ✳ do von gottes geburt waren drùzehen ✳
hundert jar, in dem vierzehenden jare da nach. ✳ da ze gegen waren ✳ hˀ Walther, dˀ
tegan von Windisch, ✳ hˀ Johans Wolfleibsch, ✳ Johans Buͦlli ✳ von Brugge, ✳ Heinricꝰ Kùmberlin von Winterture, ✳ Chuͤntzli von Oͤsterreich, ✳ Herman dˀ Hafnˀ von Vluͦntren ✳
und ander erbere lûte. ✳
Königsf. 37 .
Staatsarchiv
AARGAU
wist wie Ruͦdolff der jùng
Mùller ein ritter Zùrich den
fròwn̄ zuͦ Kùngsfelden zuͦ¬
koùffen geben hat ✳ ettlich
guͤtter zuͦ Hilffickon ✳ Villmering₎ ✳ Hentschick₎ ✳ und
Hallwyl ✳
molitoris
K
G ✳ 20 ✳
Nͦ✳ 2 ✳
conventz
der ✳ j ✳
des Mulers guͦt vō Zùrich